CELEX: 32015D1064
Language: fi
Date: 2015-07-02 00:00:00
Title: Neuvoston päätös (YUTP) 2015/1064, annettu 2 päivänä heinäkuuta 2015, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta

3.7.2015   
            
            
               FI
            
            
               Euroopan unionin virallinen lehti
            
            
               L 174/21
            
         NEUVOSTON PÄÄTÖS (YUTP) 2015/1064,
   annettu 2 päivänä heinäkuuta 2015,
   palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 3 päivänä heinäkuuta 2013 päätöksen 2013/354/YUTP (1), jolla EUPOL COPPSin voimassaoloaikaa jatkettiin 1 päivästä heinäkuuta 2013.
            
         
               (2)
            
            
               Neuvosto hyväksyi 9 päivänä heinäkuuta 2014 päätöksen 2014/447/YUTP (2), jolla muutettiin päätöstä 2013/354/YUTP ja jatkettiin EUPOL COPPSin voimassaoloaikaa 1 päivästä heinäkuuta 201430 päivään kesäkuuta 2015.
            
         
               (3)
            
            
               EUPOL COPPSia koskevan strategisen tarkastelun perusteella operaatiota olisi jatkettava vielä 12 kuukaudella eli 30 päivään kesäkuuta 2016.
            
         
               (4)
            
            
               Päätös 2013/354/YUTP olisi näin ollen muutettava tämän mukaisesti.
            
         
               (5)
            
            
               EUPOL COPPS toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/354/YUTP seuraavasti:
   
               1)
            
            
               Korvataan 12 artiklan 1 kohta seuraavasti:
               ”1.   EUPOL COPPSiin liittyviin menoihin tarkoitettu rahoitusohje 1 päivän heinäkuuta 2013 ja 30 päivän kesäkuuta 2014 väliseksi ajaksi on 9 570 000 euroa.
               EUPOL COPPSiin liittyviin menoihin tarkoitettu rahoitusohje 1 päivän heinäkuuta 2014 ja 30 päivän kesäkuuta 2015 väliseksi ajaksi on 9 820 000 euroa.
               EUPOL COPPSiin liittyviin menoihin tarkoitettu rahoitusohje 1 päivän heinäkuuta 2015 ja 30 päivän kesäkuuta 2016 väliseksi ajaksi on 9 175 000euroa.”
            
         
               2)
            
            
               Lisätään artikla seuraavasti:
               ”12 a artikla
               Hankeyksikkö
               1.   EUPOL COPPSilla on hankeyksikkö niiden hankkeiden kartoittamiseksi ja toteuttamiseksi, jotka noudattavat operaation tavoitteita ja helpottavat toimeksiannon toteuttamista. EUPOL COPPS avustaa ja ohjeistaa tarvittaessa jäsenvaltioiden ja kolmansien valtioiden omalla vastuullaan toteuttamia hankkeita EUPOL COPPSiin liittyvillä aloilla ja sen tavoitteiden tukemiseksi.
               2.   Jollei 3 kohdasta muuta johdu, EUPOL COPPSilla on lupa käyttää unionin ja jäsenvaltioiden tai kolmansien valtioiden rahoitusosuuksia pannakseen täytäntöön hankkeita, joiden katsotaan täydentävän johdonmukaisesti EUPOL COPPSin muita toimia, kun kyseiset hankkeet:
               
                           a)
                        
                        
                           sisältyvät tätä päätöstä koskevaan rahoitusselvitykseen; tai
                        
                     
                           b)
                        
                        
                           on toimeksiannon aikana operaation johtajan pyynnöstä sisällytetty rahoitusselvitykseen sitä muuttamalla.
                        
                     Kun komissio tai kyseiset valtiot ovat virallisesti ehdottaneet, että EUPOL COPPS hallinnoisi niiden rahoitusosuutta, EUPOL COPPS tekee komission tai näiden valtioiden kanssa sopimuksen, johon sisällytetään erityisesti nimenomaiset menettelyt kolmansien osapuolien valitusten käsittelemiseksi tapauksissa, joissa valitus koskee EUPOL COPPSin toimista tai laiminlyönneistä aiheutuneita vahinkoja niiden varojen käytössä, jotka kyseiset valtiot ovat antaneet käyttöön.
               Rahoitukseen osallistuvat valtiot eivät voi missään olosuhteissa katsoa unionin tai korkean edustajan olevan vastuussa EUPOL COPPSin toimista tai laiminlyönneistä, jotka liittyvät näiden valtioiden varojen käyttöön.
               3.   Unionin, jäsenvaltioiden tai kolmansien valtioiden osallistuminen hankeyksikön rahoittamiseen edellyttää PTK:n antamaa hyväksyntää.”
            
         
               3)
            
            
               Korvataan 15 artiklan kolmas kohta seuraavasti:
               ”Sen voimassaolo päättyy 30 päivänä kesäkuuta 2016.”
            
         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2015.
   
      Tehty Brysselissä 2 päivänä heinäkuuta 2015.
      
         
            Neuvoston puolesta
         
         
            Puheenjohtaja
         
         J. ASSELBORN
      
   
   
      (1)  Neuvoston päätös 2013/354/YUTP, annettu 3 päivänä heinäkuuta 2013, palestiinalaisalueilla toteutettavasta Euroopan unionin poliisioperaatiosta (EUPOL COPPS) (EUVL L 185, 4.7.2013, s. 12).
   
      (2)  Neuvoston päätös 2014/447/YUTP, annettu 9 päivänä heinäkuuta 2014, palestiinalaisalueilla toteutettavasta Euroopan unionin poliisioperaatiosta (EUPOL COPSS) annetun päätöksen 2013/354/YUTP muuttamisesta (EUVL L 201, 10.7.2014, s. 28).